**שיתוף פעולה בין קרן ידע של ארגון המורים לבין אוניברסיטת בר-אילן**

**הסכם מלגות ללומדים לתואר שני במגמת דרמה ותיאטרון במחלקה לספרות משווה**

המחלקה לקרן ידע של ארגון המורים בבתיה"ס העל יסודיים פועלת להעלאת רמת ההשכלה והדרגה האקדמית של המורים, ולצורך כך היא ממשיכה ליזום פרויקטים שבמסגרתם היא מעניקה מלגות בשיתוף פעולה עם המוסדות להשכלה גבוהה.

אנו שמחים לבשר על הארכת הסכם המלגות בין קרן ידע של ארגון המורים לבין אוניברסיטת בר-אילן עבור הלומדים **לתואר שני במגמת דרמה ותיאטרון במחלקה לספרות משווה.**

המגמה מזמנת מפגש מרתק עם עולם הדרמה והתיאטרון תוך הדגשת הדיאלוג בין התרבות העברית והיהודית לתרבויות העולם. היא כוללת סדנאות מעשיות בהדרכת אנשי תיאטרון מובילים בתחום: משחק וכתיבה מתוך יצירה אישית, ניתוח וביצוע סצנות, סדנת דרמטורגיה וקריאה מודרכת בטקסטים דרמטיים, לצד שיעורים עיוניים של מיטב המרצים במחלקה: דילמות מוסריות בתיאטרון ובקולנוע, כתיבה נשית, השפעות רוסיות על התיאטרון, מחזותיו של שייקספיר ועוד.

על פי ההסכם, מורה הזכאי למלגה בסך 5,000 ₪ מטעם קרן ידע של ארגון המורים, ויתקבל ללימודי M.A. **במגמת דרמה ותיאטרון** בשנה"ל תשפ"ב - יהיה זכאי למלגה נוספת בסך 1,500 ₪ מטעם אוניברסיטת בר-אילן, בכפוף לתקנוני האוניברסיטה ולנהליה.

לפרטים: המחלקה לספרות משווה: טל. **03-5318281** דוא"ל **gr.comlit@biu.ac.il**